CELEX: 62008TN0481
Language: fi
Date: 2008-11-05 00:00:00
Title: Asia T-481/08: Kanne 5.11.2008 — Alisei v. komissio

10.1.2009   
            
            
               FI
            
            
               Euroopan unionin virallinen lehti
            
            
               C 6/40
            
         Kanne 5.11.2008 — Alisei v. komissio
   (Asia T-481/08)
   (2009/C 6/79)
   Oikeudenkäyntikieli: italia
   Asianosaiset
   
      Kantaja: Alisei ONG (Rooma, Italia) (edustajat: asianajajat F. Sciaudone, R. Sciaudone ja S. Gobbato)
   
      Vastaaja: Euroopan yhteisöjen komissio
   Vaatimukset
   
               —
            
            
               on kumottava 19.8.2008 tehty komission päätös (AIDCO/G2/ML V D (2008) — 8449)
            
         
               —
            
            
               komissio on velvoitettava suorittamaan vahingonkorvausta
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on kansainvälisen kehitysyhteistyön ja humanitaarisen avun alalla toimiva kansalaisjärjestö, joka riitauttaa vastaajan tekemän päätöksen, jolla vahvistettiin, että kesäkuussa 2006 aloitettu kirjanpidon tarkastusmenettely, joka koski joukkoa kantajan kanssa tehtyjä sopimuksia, oli asianmukainen, mistä seurasi maksujen keskeytys. Komissio toimitti kantajalle lisäksi Ernst & Youngin loppukertomuksen ja ilmoitti, että tämä kertomus muodosti luotettavan perustan tehdyille johtopäätöksille ja erityisesti 4 750 121 euron suuruisen summan takaisinperimistä koskevan menettelyn aloittamiselle.
   Kantaja esittää vaatimustensa tueksi seuraavaa:
   
               —
            
            
               Hyvän hallinnon ja hallinnollisen menettelyn huolellisuuden periaatteita on loukattu, koska kantaja saatettiin osalliseksi sellaiseen hallintomenettelyyn, jolla on hyvin erityinen luonne ja täytäntöönpanotapa, mutta on kuitenkin saanut sittemmin havaita, että menettely oli luonteeltaan (laajuudeltaan ja täytäntöönpanotavaltaan) tosiasiallisesti täysin erilainen kuin se, josta kantajalle alun perin ilmoitettiin. Tarkemmin sanottuna vastaaja on alun perin päättänyt aloittaa kirjanpidon tarkastamista koskevan menettelyn, joka oli määrä toteuttaa tilintarkastuksena, mutta hyväksyi sitten kuitenkin päätelmät, jotka oli tehty toisenlaisen tarkastusmenettelyn eli ns. sopimusmenettelyn perusteella, josta kantajalle ei lainkaan ollut ilmoitettu.
            
         
               —
            
            
               Vanhentumisaikaa koskevia säännöksiä on rikottu siltä osin kuin päätöksessä vahvistetaan erotuksetta sellaisten summien takaisinperiminen, joiden osalta vastaajan oikeus vaatia takaisinperintää on vanhentunut.
            
         Kantaja väittää vielä, että sen puolustautumisoikeuksia sekä suhteellisuusperiaatetta loukattu.
   Kantaja vaatii lopuksi, että komissio on velvoitettava korvaamaan aiheuttamansa vahinko.